Document ID: 32014R1044

KOMISSION TÄYTÄNTÖÖNPANOASETUS (EU) N:o 1044/2014,
annettu 3 päivänä lokakuuta 2014,
neuvoston asetuksessa (EY) N:o 73/2009 säädettyihin tiettyihin suorien tukien järjestelmiin sovellettavista vuoden 2014 talousarviomäärärahojen enimmäismääristä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 51 artiklan 2 kohdan ensimmäisen alakohdan, 69 artiklan 3 kohdan ensimmäisen alakohdan, 72 b artiklan 2 kohdan, 123 artiklan 1 kohdan ensimmäisen alakohdan, 125 b artiklan 2 kohdan, 131 artiklan 4 kohdan ensimmäisen alakohdan ja 142 artiklan c alakohdan,
sekä katsoo seuraavaa:
(1)
Niiden jäsenvaltioiden osalta, jotka panevat täytäntöön asetuksen (EY) N:o 73/2009 III osastossa säädetyn tilatukijärjestelmän vuonna 2014, olisi vahvistettava kullekin mainitun asetuksen 52 ja 53 artiklassa tarkoitetulle tuelle talousarviomäärärahojen enimmäismäärät vuodeksi 2014.
(2)
Niiden jäsenvaltioiden osalta, jotka käyttävät asetuksen (EY) N:o 73/2009 69 artiklan 1 kohdassa tai 131 artiklan 1 kohdassa säädettyjä vaihtoehtoja vuonna 2014, olisi vahvistettava asetuksen (EY) N:o 73/2009 III osaston 5 luvussa tarkoitettua erityistukea koskevien talousarviomäärärahojen enimmäismäärät vuodeksi 2014.
(3)
Niiden jäsenvaltioiden osalta, jotka käyttävät asetuksen (EY) N:o 73/2009 72 a tai 125 a artiklassa säädettyjä vaihtoehtoja vuonna 2014, olisi vahvistettava asetuksen (EY) N:o 73/2009 III osaston 5 a luvussa ja V osaston 2 a luvussa tarkoitettua uudelleenjakotukea koskevien talousarviomäärärahojen enimmäismäärät vuodeksi 2014.
(4)
Asetuksen (EY) N:o 73/2009 69 artiklan 4 kohdan mukaisesti mihin tahansa 68 artiklan 1 kohdan a alakohdan i-iv alakohdassa sekä 68 artiklan 1 kohdan b ja e alakohdassa säädettyihin tuotantosidonnaisiin toimenpiteisiin vuonna 2014 käytettävissä olevat varat rajoitetaan 6,5 prosenttiin mainitun asetuksen 40 artiklassa tarkoitetusta kansallisesta enimmäismäärästä. Selkeyden vuoksi komission olisi julkaistava jäsenvaltioiden asianomaisten toimenpiteiden osalta ilmoittamiin määriin perustuva enimmäismäärä.
(5)
Asetuksen (EY) N:o 73/2009 69 artiklan 6 kohdan a alakohdan nojalla saman asetuksen 69 artiklan 7 kohdan mukaisesti lasketut määrät on vahvistettu komission asetuksen (EY) N:o 1120/2009 (2) liitteessä III. Selkeyden vuoksi komission olisi julkaistava jäsenvaltioiden ilmoittamat määrät, jotka ne aikovat käyttää vuonna 2014 asetuksen (EY) N:o 73/2009 69 artiklan 6 kohdan a alakohdan mukaisesti.
(6)
Selkeyden vuoksi olisi julkaistava tilatukijärjestelmän vuoden 2014 talousarviomäärärahojen enimmäismäärät, jotka saadaan tulokseksi, kun asetuksen (EY) N:o 73/2009 52, 53, 68 ja 72 a artiklassa tarkoitetuille tuille vahvistetut enimmäismäärät on vähennetty mainitun asetuksen liitteessä VIII esitetyistä enimmäismääristä. Mainitussa liitteessä vahvistetuista enimmäismääristä asetuksen (EY) N:o 73/2009 68 artiklassa säädetyn erityistuen rahoittamiseksi vähennettävä määrä vastaa jäsenvaltioiden erityistuen osalta ilmoittaman kokonaismäärän ja saman asetuksen 69 artiklan 6 kohdan a alakohdan mukaisesti erityistuen rahoittamiseksi ilmoitettujen määrien välistä erotusta. Jos tilatukijärjestelmää täytäntöönpaneva jäsenvaltio päättää myöntää asetuksen (EY) N:o 73/2009 68 artiklan 1 kohdan c alakohdassa tarkoitettua tukea, komissiolle ilmoitettava määrä on sisällytettävä tilatukijärjestelmän enimmäismäärään, sillä kyseinen tuki lisää viljelijän tukioikeuksien yksikköarvoa ja/tai lukumäärää.
(7)
Olisi vahvistettava vuotuiset kokonaismäärärahat asetuksen (EY) N:o 73/2009 123 artiklan 1 kohdan mukaisesti niiden jäsenvaltioiden osalta, jotka panevat vuonna 2014 täytäntöön mainitun asetuksen V osaston 2 luvussa säädetyn yhtenäisen pinta-alatuen järjestelmän.
(8)
Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2014 näiden jäsenvaltioiden toimittamien ilmoitusten perusteella asetuksen (EY) N:o 73/2009 126 artiklan mukaisen erillisen sokerituen myöntämistä varten.
(9)
Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2014 näiden jäsenvaltioiden toimittamien ilmoitusten perusteella asetuksen (EY) N:o 73/2009 127 artiklan mukaisen erillisen hedelmä- ja vihannestuen myöntämistä varten.
(10)
Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2014 näiden jäsenvaltioiden toimittamien ilmoitusten perusteella asetuksen (EY) N:o 73/2009 129 artiklan mukaisen erillisen marjatuen myöntämistä varten.
(11)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
1. Asetuksen (EY) N:o 73/2009 51 artiklan 2 kohdassa tarkoitetut talousarviomäärärahojen enimmäismäärät vuodeksi 2014 vahvistetaan tämän asetuksen liitteessä olevassa I jaksossa.
2. Asetuksen (EY) N:o 73/2009 69 artiklan 3 kohdassa ja 131 artiklan 4 kohdassa tarkoitetut talousarviomäärärahojen enimmäismäärät vuodeksi 2014 vahvistetaan tämän asetuksen liitteessä olevassa II jaksossa.
3. Asetuksen (EY) N:o 73/2009 68 artiklan 1 kohdan a alakohdan i-iv alakohdassa ja 68 artiklan 1 kohdan b ja e alakohdassa tarkoitettuun tukeen varatut talousarviomäärärahojen enimmäismäärät vuodeksi 2014 vahvistetaan tämän asetuksen liitteessä olevassa III jaksossa.
4. Määrät, jotka jäsenvaltiot voivat käyttää asetuksen (EY) N:o 73/2009 69 artiklan 6 kohdan a alakohdan mukaisesti mainitun asetuksen 68 artiklan 1 kohdassa säädettyyn erityistukeen, vahvistetaan tämän asetuksen liitteessä olevassa IV jaksossa.
5. Asetuksen (EY) N:o 73/2009 72 b ja 125 b artiklassa tarkoitetut talousarviomäärärahojen enimmäismäärät vuodeksi 2014 vahvistetaan tämän asetuksen liitteessä olevassa V jaksossa.
6. Asetuksen (EY) N:o 73/2009 III osastossa tarkoitetut tilatukijärjestelmän talousarviomäärärahojen enimmäismäärät vuodeksi 2014 vahvistetaan tämän asetuksen liitteessä olevassa VI jaksossa.
7. Asetuksen (EY) N:o 73/2009 123 artiklan 1 kohdassa tarkoitetut vuotuiset kokonaismäärärahat vuodeksi 2014 vahvistetaan tämän asetuksen liitteessä olevassa VII jaksossa.
8. Asetuksen (EY) N:o 73/2009 126 artiklassa tarkoitetut Tšekille, Unkarille, Liettualle, Puolalle, Romanialle ja Slovakialle erillisen sokerituen myöntämistä varten käytettäväksi osoitettavien varojen enimmäismäärät vuodeksi 2014 vahvistetaan tämän asetuksen liitteessä olevassa VIII jaksossa.
9. Asetuksen (EY) N:o 73/2014 127 artiklassa tarkoitetut Tšekille, Unkarille, Puolalle ja Slovakialle erillisen hedelmä- ja vihannestuen myöntämistä varten käytettäväksi osoitettavien varojen enimmäismäärät vuodeksi 2014 vahvistetaan tämän asetuksen liitteessä olevassa IX jaksossa.
10. Asetuksen (EY) N:o 73/2009 129 artiklassa tarkoitetut Bulgarialle, Unkarille ja Puolalle erillisen marjatuen myöntämistä varten käytettäväksi osoitettavien varojen enimmäismäärät vuodeksi 2014 vahvistetaan tämän asetuksen liitteessä olevassa X jaksossa.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä lokakuuta 2014.

Labels: 2
18
6